CONVOCATORIA DE SEIS BOLSAS DE PRÁCTICA LABORAL PARA PERSOAS LICENCIADAS OU GRADUADAS EN HISTORIA OU EN INFORMACIÓN E DOCUMENTACIÓN, CON DESTINO AO SERVIZO DE PATRIMONIO DOCUMENTAL E BIBLIOGRÁFICO DA DEPUTACIÓN DE PONTEVEDRA, PARA O ANO 2018
ADMINISTRACIÓN LOCAL — Provincial — Deputación Provincial (Bolsa de práctica laboral, 15/03/2018)

Con fundamento no artigo 34 da Lei 7/1985, de 2 de abril, reguladora das bases do réxime local, e de conformidade coa proposta da xefa do Servizo de Patrimonio Documental e Bibliográfico, a Deputación de Pontevedra convoca seis bolsas de práctica laboral para persoas licenciadas ou graduadas en Historia ou en Información e Documentación, segundo as seguintes Estas bases regulan o procedemento que se seguirá para a concesión de seis bolsas de práctica laboral para persoas licenciadas ou graduadas en Historia ou en Información e Documentación co fin de realizar tarefas de apoio relacionadas coa arquivística, o inventariado e a catalogación de arquivos municipais, no Arquivo da Deputación de Pontevedra e nos arquivos municipais da provincia. Poderán ser beneficiarias destas bolsas de práctica laboral as persoas físicas que, tendo plena capacidade de obrar e sen estaren inhabilitadas para a obtención de axudas e subvencións públicas, reúnan os seguintes requisitos: a) Ter a nacionalidade española ou dun dos países membros da Unión Europea b) Estar en posesión do título de licenciatura ou grao en Historia ou en Información e Documentación, ou estar en condicións de obtelo na data na que remate o prazo de presentación de solicitudes c) Estar en posesión da titulación académica correspondente aos estudos obxecto da bolsa con posterioridade ao 1 de xaneiro de 2009 d) Non estar incapacitadas fisicamente nin padecer ningunha enfermidade que poida impedir o desenvolvemento da actividade obxecto da bolsa e) Non ser beneficiarias, con anterioridade, dunha bolsa de duración superior a seis meses na Deputación de Pontevedra nin nos seus organismos autónomos f) Non ter experiencia laboral previa na profesión ou área de coñecemento, entendendo por isto que non estivesen contratadas polos grupos de cotización correspondentes aos niveis formativos da titulación esixida nin de alta como autónomas por un período de tempo superior a seis meses g) Estar inscritas nalgunha oficina do Servizo Público de Emprego de Galicia como demandantes de emprego ou de mellora de emprego h) Acreditar o coñecemento da lingua galega, nivel Celga 4 i) Dispoñer do carné de conducir B en vigor j) Non estar incursas nalgunha das prohibicións sinaladas no artigo 13 da Lei 38/2003, de 17 de novembro, xeral de subvencións (LXS) A dotación económica das bolsas será de 840 € ao mes por persoa beneficiaria, cantidade que se imputará ás aplicacións orzamentarias 18/332.3322.481.01 e 18/332.3322.160.03 do Orzamento provincial. O pagamento das bolsas, por mensualidades completas ou por fraccións, realizarase a partir da incorporación das persoas beneficiarias e será proporcional ao tempo que duren as prácticas nos casos nos que se inicie ou finalice a bolsa nunha data que non coincida co mes natural. Esta cantidade será incompatible con calquera outra remuneración ou axuda por parte das administracións públicas ou entidades privadas a partir do momento en que sexa concedida. As solicitudes de participación nesta convocatoria deberán presentarse da seguinte forma: 1. En primeiro lugar, será necesario realizar unha preinscrición a través da páxina www.depo.es, do seguinte xeito: 2. A continuación, deberase presentar o xustificante electrónico xerado durante o proceso de preinscrición, debidamente asinado e dentro do prazo establecido, no Rexistro xeral da Deputación en Pontevedra (avda. Montero Ríos, s/n), de luns a venres, en horario de 8:30 a 14:30 horas e de 17:00 a 19:00 horas, no da súa sede de Vigo (rúa Oporto, 3), de luns a venres, de 9:00 a 13:00 horas, ou a través dos medios previstos no artigo 16.4 da Lei 39/2015, de 1 de outubro, do procedemento administrativo común das administracións públicas (LPACAP). As solicitudes que se presenten a través da oficina de Correos deberán entregarse nun sobre aberto para seren seladas e datadas pola funcionaria ou funcionario correspondente antes de seren certificadas. O prazo de presentación de solicitudes será de 15 días naturais, contados a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). Coa solicitude entregarase a seguinte documentación: a) Fotocopia do documento nacional de identidade (DNI) en vigor ou de calquera outro que o substitúa b) Documento acreditativo da titulación esixida ou de estar en condicións de obtela na data na que finalice o prazo para presentar as solicitudes c) Certificado do expediente académico no que conste a nota media, calculada segundo o sistema establecido no R. d. 1125/03, de 5 de setembro, para a súa valoración na fase de concurso d) Certificado acreditativo do coñecemento da lingua galega, nivel Celga 4 e) Currículo e documentación acreditativa deste f) Fotocopia da tarxeta de demanda ou de mellora de emprego g) Certificado de vida laboral da Tesourería Xeral da Seguridade Social actualizado, con data igual ou posterior ao día no que se publica esta convocatoria (débense entregar todas as páxinas) h) Fotocopia do carné de conducir B en vigor i) Declaracións xuradas: Para a presentación das solicitudes as persoas interesadas terán en conta o que se dispón no artigo 23, apartados 3, 4 e 5, da LXS, en todo o que sexa aplicable, ademais do recollido no apartado primeiro desta cláusula. Unha vez expirado o prazo de presentación de solicitudes a institución provincial ditará unha resolución na que declare aprobada a lista de persoas admitidas e excluídas, especificando, no seu caso, os motivos de exclusión, que será publicada en www.depo.es.As persoas aspirantes excluídas ou omitidas disporán dun prazo de 5 días hábiles, contados a partir do día seguinte ao da publicación da resolución, para poder emendar, de ser o caso, o defecto que motivou a súa exclusión. No suposto de se produciren reclamacións deberá ditarse unha nova resolución que as estime ou desestime e que aprobe a lista definitiva, que se publicará na web do organismo provincial. Para a selección das persoas bolseiras constituirase unha comisión de selección, que estará integrada polos seguintes membros: O proceso de selección desenvolverase en tres fases: a valoración de méritos, o exame tipo test sobre o temario proposto na convocatoria e a entrevista persoal, na que se formularán cantas preguntas sexan oportunas sobre aspectos relacionados co desempeño da bolsa e na que as persoas candidatas poderán facer a súa exposición curricular co fin de determinar a súa idoneidade.1. Primeira fase: baremo de méritos. Os méritos acreditados polas persoas interesadas serán valorados conforme aos seguintes criterios: a) Expediente académico: ata un máximo de 4,00 puntos segundo a nota media calculada para as titulacións universitarias tal como se establece no R. d. 1125/03, de 5 de setembro. No caso de que algunha das titulacións convocadas non estea calculada pola referida norma, ou esta non se especifique, valorarase con 0,00 puntos b) Por ter un doutoramento relacionado co contido da bolsa: 2 puntos c) Por cada título oficial de máster universitario relacionado co contido da bolsa: 0,50 puntos, ata un máximo de 2 puntos d) Se transcorreron catro ou máis anos desde a finalización dos estudos universitarios: 1 punto e) Se transcorreron entre tres e catro anos desde a finalización dos estudos universitarios: 0,90 puntos f) Se transcorreron entre dous e tres anos desde a finalización dos estudos universitarios: 0,80 puntos g) Se transcorreron menos de dous anos desde a finalización dos estudos universitarios: 0,70 puntos h) Se transcorreu menos dun ano desde a finalización dos estudos universitarios: 0,60 puntos i) Por posuír unha titulación académica distinta e relacionada coas prácticas que se van desenvolver, de nivel igual ou superior ao esixido na convocatoria da bolsa á que opta: 0,50 puntos por título ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior, nin as de master ou doutorado) As persoas candidatas que accedan con titulacións de licenciatura (títulos pre-Boloña) que teñan unha resolución oficial da súa correspondencia co nivel 3 MECES (Marco Español de Cualificación para a Educación Superior) terán unha puntuación de 0,50 puntos, equivalente a un máster universitario. As puntuacións outorgadas publicaranse na páxina web da Deputación con polo menos 3 días hábiles de antelación á data na que terá lugar a proba tipo test. Contra a valoración provisional as persoas aspirantes poderán formular alegacións no prazo de 3 días hábiles, contados a partir do día seguinte ao da publicación das puntuacións.2. Segunda fase: proba tipo test. De carácter obrigatorio e non eliminatorio. Consistirá en responder por escrito a un test de 20 preguntas con catro respostas alternativas propostas polo tribunal e correspondentes ás seguintes materias, nun tempo máximo de 20 minutos: 1.—O arquivo: concepto e definición. Os arquivos como institucións: funcións e tipoloxía de centros. O arquivo de oficina, o arquivo central, o arquivo intermedio e o arquivo histórico: definición, composición e funcionamento; tratamento arquivístico e instrumentos de control e de información.2.—O documento: concepto e definición. Características e valores do documento de arquivo. O principio de procedencia e o respecto á “orde natural” dos documentos. A súa aplicación no tratamento arquivístico dos fondos: a identificación e a clasificación. Metodoloxía e instrumentos resultantes: os cadros de clasificación.3.—As agrupacións documentais dos arquivos: conceptos e definicións de grupo de fondos, fondo, sección ou división de fondo, serie documental, unidade arquivística composta, expediente, unidade arquivística simple e colección de documentos. As relacións das agrupacións documentais cos instrumentos tradicionais de descrición arquivística e coas normas internacionais de descrición e de intercambio e recuperación da información.4.—O arquivo como centro de conservación de documentos: edificio, depósitos e instalacións. O arquivo ao servizo da Administración e da cidadanía. Servizos prestados polos arquivos. A función cultural, social e educativa.5.—O sistema español de arquivos. As comunidades autónomas e as súas competencias en materia de arquivos. O sistema de arquivos da Xunta de Galicia. Os arquivos da Administración local de Pontevedra: os arquivos municipais.6.—A descrición arquivística. A descrición arquivística multinivel: modelos e normas. As normas internacionais do Consello Internacional de Arquivos: a Norma internacional de descrición arquivística-ISAD (G), a Norma internacional sobre encabezamentos autorizados arquivísticos para entidades, persoas e familias-ISAAR (CPF), a Norma internacional para describir institucións que custodian fondos de arquivo-ISDIAH e a Norma internacional para a descrición de funcións-ISDF. Esta proba valorarase de 0 a 3 puntos. A data e mais a hora na que deberá constituírse o tribunal, ademais do día e a hora de realización desta proba, serán determinados polo deputado delegado de Persoal mediante unha resolución, xuntamente coa aprobación da lista definitiva de persoas admitidas e excluídas e a composición do tribunal, que se publicará mediante un anuncio en www.depo.es polo menos con 3 días hábiles de antelación. As persoas aspirantes serán convocadas para esta proba nun único chamamento. As que non comparezan perderán o dereito a realizala, agás nos casos debidamente xustificados, que resolverá o tribunal. Para realizar esta proba deberán presentarse provistas do DNI ou doutro documento acreditativo da súa identidade, fidedigno a xuízo do tribunal. Na realización e corrección desta proba garantirase o anonimato, para o que o tribunal poderá empregar os medios que considere oportunos. Á puntuación obtida polas persoas aspirantes na proba tipo test sumaráselle a que corresponda á valoración de méritos, co que se acadará a puntuación que determinará o acceso á terceira fase do proceso de selección. En caso de empate nas puntuacións das persoas aspirantes, a orde de prelación determinarase pola maior puntuación conseguida na nota media global do expediente académico. Despois de rematar a proba tipo test, e no prazo máximo de 10 días hábiles, a comisión publicará no taboleiro de anuncios e na web da institución provincial as puntuacións outorgadas, así como a convocatoria das persoas aspirantes que pasen á fase da entrevista.3. Terceira fase: entrevista persoal. Terá lugar unha vez concluída a valoración de méritos e o exame tipo test e realizarase unicamente coas persoas candidatas que acaden a maior puntuación total, sumadas as dúas primeiras fases do proceso, nunha porcentaxe que garanta un mínimo de tres persoas candidatas por bolsa, aínda que se poderá ampliar esta porcentaxe no caso de estimarse conveniente. Por resolución da Presidencia convocaranse as persoas candidatas para a entrevista persoal nun único chamamento, e aquelas que non comparezan no lugar e día sinalados quedarán decaídas no seu dereito. A entrevista versará sobre o seu currículo, obxectivos profesionais, dispoñibilidade e outras cuestións, e permitirá comprobar a preparación das persoas candidatas en materias correspondentes á súa titulación. A entrevista valorarase de 0 a 1 punto. En caso de empate nas puntuacións das persoas aspirantes, a orde de prelación determinarase pola maior puntuación acadada na nota media global do expediente académico. Despois de rematar as entrevistas e no prazo máximo de 10 días hábiles a comisión publicará na web da Deputación (www.depo.es) as puntuacións outorgadas e a proposta de adxudicación, na que se indicarán as persoas candidatas seleccionadas e as suplentes. O Servizo de Recursos Humanos e Formación, á vista da acta da comisión seleccionadora, formularalle ao órgano competente da Deputación a proposta de adxudicación das bolsas de práctica laboral a favor das persoas aspirantes que considere máis idóneas e que acadasen a máxima puntuación, na que se indicarán as persoas candidatas suplentes para os casos de renuncia, incumprimento de obrigas, incapacidade sobrevida ou calquera outra causa que implique a perda da condición de persoa bolseira. Contra este acordo poderase interpoñer un recurso potestativo de reposición, de conformidade co previsto nos artigos 112, 123 e 124 da LPACAP, ou, directamente, un recurso contencioso-administrativo, no prazo de dous meses, contados desde o día seguinte ao da notificación da resolución, de conformidade coa Lei 29/1998, de 13 de xullo, reguladora da xurisdición contencioso-administrativa. Establécense as seguintes condicións xerais: a) As bolsas terán unha duración de seis meses, contados desde a data na que a persoa adxudicataria comece o seu labor no Servizo de Patrimonio Documental e Bibliográfico, e poderán ser prorrogadas por un único período de seis meses, á vista do informe favorable da responsable do servizo e coa aprobación do órgano competente. b) As bolsas serán incompatibles con calquera outra actividade remunerada, sexa cal for a súa natureza c) As persoas beneficiarias das bolsas comprometeranse a observar o horario de traballo e a disciplina do servizo co fin de non entorpecer o labor do persoal do centro d) O feito de aceptar e facer uso destas bolsas de práctica laboral non establece ningunha relación laboral nin funcionarial coa Deputación, polo que non implica, en consecuencia, ningún compromiso para unha posterior incorporación ou vinculación da persoa bolseira a este organismo e) O pagamento do importe das bolsas realizarase por mensualidades vencidas. As cantidades correspondentes estarán suxeitas ás retencións que procedan, de conformidade co previsto no R. d. 439/2007, de 30 de marzo, polo que se aproba o Regulamento do imposto sobre a renda das persoas físicas, así como na Orde pola que se desenvolven as normas reguladoras da cotización á Seguridade Social para o ano correspondente f) As prácticas estarán tuteladas profesionalmente por unha técnica ou técnico do servizo coa finalidade de orientar, organizar, instruír e controlar o seu desenvolvemento Antes de transcorreren os últimos quince días do quinto mes do período de duración da bolsa, a persoa beneficiaria estará obrigada a presentar unha memoria sobre o conxunto dos traballos realizados, na que se especifiquen os obxectivos conseguidos, a metodoloxía empregada e os principais resultados dos estudos practicados. A persoa titora, á vista da memoria presentada, emitirá un informe de avaliación e proposta de prórroga, se procede, que lle trasladará ao Servizo de Recursos Humanos e Formación da Deputación para a súa tramitación cun mes de antelación á data prevista de finalización. O órgano competente, previo informe da xefa do Servizo de Recursos Humanos e Formación, resolverá esta solicitude tendo en conta as dispoñibilidades orzamentarias e o aproveitamento demostrado pola persoa bolseira. En calquera momento o órgano competente poderá, a proposta da xefa do Servizo de Patrimonio Documental e Bibliográfico e mediante unha resolución motivada, revogarlle a bolsa á persoa adxudicataria que non cumpra debidamente as condicións esixidas nestas bases ou as normas xerais de funcionamento do servizo, aténdose ao establecido nos artigos 36 e seguintes da LXS, suspendendo o aboamento da bolsa. Neste sentido, daranse por finalizadas as prácticas da persoa bolseira cando concorra algunha das seguintes causas: 1.—Renuncia voluntaria, que implicará a perda dos dereitos formativos e económicos que puidesen corresponderlle 2.—Baixa por incapacidade temporal cunha duración superior a 30 días 3.—No caso de maternidade, unha vez transcorridas as seis semanas de permiso obrigatorio, salvo que a bolseira se reincorpore de maneira voluntaria ás prácticas da bolsa da Deputación, tras a súa renuncia presentada no INSS polo tempo restante ao que ten dereito De concorrer algunha das causas previstas no artigo 37 da LXS, poderá esixirse o reintegro total cando a persoa beneficiaria incumpra total e absolutamente as condicións impostas para a concesión e a execución da bolsa. En caso de enfermidade ou accidente a persoa bolseira percibirá a prestación correspondente da Seguridade Social. Neste caso a Deputación non aboará ningunha cantidade adicional á citada prestación. Esta situación non ocasionará a finalización das prácticas, salvo que a ausencia exceda os 30 días nos casos de enfermidade ou accidente. No caso de maternidade, unha vez transcorridas as seis semanas de permiso obrigatorio, salvo que a bolseira se reincorpore de maneira voluntaria ás prácticas da bolsa da Deputación, tras a súa renuncia presentada no INSS polo tempo restante ao que ten dereito. No suposto de que se supere este prazo, a institución provincial poderá dar por concluída a práctica laboral da persoa bolseira. No caso de que a persoa bolseira renuncie antes da finalización do período de prácticas, deberá presentar no Rexistro xeral da Deputación a correspondente solicitude dirixida ao Servizo de Recursos Humanos e Formación e informar previamente a súa titora ou titor. Nesta situación o Servizo de Patrimonio Documental e Bibliográfico poderá solicitar que se cubra a bolsa que queda vacante polo tempo restante cunha candidata ou candidato suplente, seguindo a orde de puntuación obtida no proceso de selección. Obrigas das persoas bolseiras: 1.—Incorporarse na data sinalada 2.—Respectar, en todo momento, a normativa do servizo 3.—Mostrar unha actitude favorable para a súa integración no centro e aplicarse con total dilixencia e aproveitamento 4.—Observar e cumprir o horario das prácticas co fin de non entorpecer o labor do persoal do centro 5.—Cumprir as medidas de prevención que en cada caso se deban adoptar pola súa propia seguridade e saúde e pola daquelas persoas ás que lles poida afectar a súa actividade, por causa dos seus actos ou omisións 6.—Utilizar correctamente os medios e equipos de protección facilitados pola empresa, de acordo coas instrucións recibidas 7.—Manter absoluta reserva sobre as actividades e a información intercambiada durante o seu período de prácticas, de maneira que se compromete a non revelar, descubrir ou comunicar, de forma directa ou indirecta, a calquera persoa que non estea autorizada, a información recibida durante este período 8.—Devolverlle ao servizo todo o material e a documentación que se lle subministre para a realización desta actividade, salvo que fosen destruídos por necesidades de calquera das partes responsables ou que non se estimase necesaria, de forma expresa, a súa devolución 9.—Manter absoluta reserva sobre os acontecementos, documentos e información de carácter sensible aos que teña acceso como consecuencia da súa formación en calquera das institucións ou actividades que se realicen 10.—Non transferir, duplicar ou reproducir toda ou parte da información subministrada polo servizo sen a súa previa autorización por escrito 11.—Recoñecer expresamente, segundo a Lei orgánica 15/1999, de 13 de decembro, de protección de datos de carácter persoal e a demais normativa concordante, que este tipo de datos, proporcionados para a realización das actividades formadoras, son da exclusiva propiedade da institución provincial e, polo tanto, non poderán aplicalos ou utilizalos con fins distintos aos previstos nin cedérllelos baixo ningún concepto a outras persoas ou entidades alleas, nin sequera para a súa conservación 12.—Gardar o segredo profesional respecto de todos os datos de carácter persoal que coñeza e aos que teña acceso durante a realización das prácticas 13.—Asistir ás accións formativas relacionadas co contido da bolsa que organice o centro dentro da xornada laboral 14.—En caso de enfermidade ou accidente, a persoa bolseira deberá comunicarlle a súa situación ao Servizo de Recursos Humanos e Formación da Deputación e presentar o oportuno parte médico xustificativo 15.—En caso de renuncia, a persoa bolseira quedará obrigada a comunicárllela ao servizo ao que figura adscrita e ao Servizo de Recursos Humanos e Formación do organismo provincial con 3 días hábiles de antelación 16.—Achegarlle á institución provincial unha copia da vida laboral actualizada unha vez transcorridos tres meses desde a finalización das prácticas Dereitos das persoas bolseiras: 1.—Ser informadas sobre a forma de proceder en caso de emerxencia, primeiros auxilios ou evacuación 2.—Recibir formación en materia preventiva e sobre as instalacións nas que se desenvolven as prácticas 3.—Gozar do permiso necesario para a realización de exames de carácter oficial, para o que se achegará a correspondente xustificación 4.—Gozar dun permiso de dous días hábiles de descanso por cada mes de prácticas, que se poderán solicitar por meses ou de forma acumulada antes de finalizalas, con independencia dos períodos mínimos de descanso semanal As persoas beneficiarias destas bolsas someteranse ás responsabilidades e ao réxime sancionador que, sobre infraccións administrativas en materia de subvencións, establecen os artigos do 52 ao 69 da LXS. Transcorridos tres meses desde o final do proceso selectivo, a documentación presentada, excepto a instancia, destruirase, polo que se lles recomenda ás persoas interesadas que a retiren no referido prazo. Para a supervisión e o control das prácticas constituirase unha comisión de seguimento coa finalidade de resolver as incidencias e dúbidas que se produzan no seu desenvolvemento. A comisión estará presidida por unha deputada ou deputado provincial ou a persoa en quen delegue, e estará integrada por tres membros do persoal técnico da Deputación. A comisión terá as seguintes competencias no desenvolvemento do programa de prácticas: 1. Garantir que as prácticas se corresponden cos compromisos asumidos pola entidade 2. Resolver os problemas que se susciten na súa execución 3. Propoñer medidas en relación coas incidencias que xurdan durante a súa realización A convocatoria, a selección das persoas bolseiras e a realización dos traballos que dan dereito ás bolsas suxeitaranse ao previsto nestas bases, á LXS e á LPACAP. Pontevedra, 13 de marzo de 2018 O deputado O secretario Carlos López Font Carlos Cuadrado Romay